TIMKEN 1109KRRKRRB 1109KRRKRRB bearing TIMKEN Buy suitable bearing 1109KRRKRRB Custom Products in UAE
KOYO M349549/M349510 M349549/M349510 bearing KOYO Buy suitable bearing M349549/M349510 High Quality in Myanmar
TIMKEN 60TP127 60TP127 bearing TIMKEN Buy suitable bearing 60TP127 High Demand in Australia Vereniging vir Afrikaans-dosente gestig | Netwerk24
Vereniging vir Afrikaans-dosente gestig
Deur Alet van der Walt 05 Oktober 2016 19:42
Die Internasionale Vereniging vir Afrikaans (IVA) is pas in Stellenbosch deur verteenwoordigers van Afrikaansdepartemente aan universiteite gestig.
Prof. Wannie Carstens, ’n oudvoorsitter van die SA Akademie en Direkteur van die Skool vir Tale op die NWU se Potchefstroom-kampus, sê die IVA verbind Afrikaansdosente oor die land heen. Die stigting is aanvanklik deur die SA Akademie vir Wetenskap en Kuns begin.
Carstens sê deur die IVA sal dosente en studente in Suid-Afrika en oor die wêreld heen saam gemeenskaplike probleme kan takel en sinergieë ontwikkel.
Prof. Rufus Gouws, voorsitter van die Departement Afrikaans en Nederlands aan die Universiteit Stellenbosch, sê daar is besluit om saam te werk om Afrikaans as akademiese taal en as vak te bestendig.
Deur samewerking onder die vaandel van die IVA sal die isolasie van dosente aan verskillende universiteite volgens Gouws beëindig word. Dosente sal saam aan probleemoplossing, kursusontwikkeling en toeganklikheid kan werk.
'n Studenteverteenwoordiger van die Universiteit Stellenbosch, Giselle Botha, glo die IVA sal dit vir studente makliker maak om by die regte dosente uit te kom. Dosente sal hul spesialisgebiede op die IVA se webwerf aandui.
Die vergadering het ook besluit om Afrikaanse taalkundiges uit te nooi om lid te word van die IVA. Daar sal ook nouer met Afrikataalsprekers saamgewerk word.
Van die ander prioriteite wat Saterdag op die stigting bespreek is, is die fokus op Afrikaans as ’n nasionale en internasionale kennisbate, die vestiging van 'n e-portaal om toegang tot hulpbronne in Afrikaans te verbeter, asook ? oudit van aanbod en behoeftes by plaaslike Afrikaansdepartemente.
Dosente en studente sal ook deelneem aan taalbewusmaking in gemeenskappe, gemeenskapsgerigte navorsing bevorder, en uitreik na skole ter verbetering van Afrikaansonderrig.